2	92.Sp-1618/2023-6

[bookmark: _GoBack]
[image: ]                                                                                       92.Sp-1618/2023-6
Republika Hrvatska
Općinski sud u Osijeku
Europska avenija 7
31000 Osijek


U   I M E   R E P U B L I K E   H R V A T S K E 

R J E Š E N J E


Općinski sud u Osijeku, po višoj sudskoj savjetnici Renati Ivančić, u jednostavnom postupku stečaja nad imovinom potrošača Drage Kneževića iz Osijeka, Dinka Šimunovića 34 D, OIB: 11976991418, odlučujući o prijedlogu FINA-e za provedbu jednostavnog postupka stečaja nad imovinom potrošača, dana 7. prosinca 2023., 


r i j e š i o  j e


Odbija se prijedlog Financijske agencije za provedbu jednostavnog postupka stečaja nad imovinom potrošača Drage Kneževića iz Osijeka, Dinka Šimunovića 34 D, OIB: 11976991418.

Obrazloženje


1. Financijska agencija je dana 11. kolovoza 2023. podnijela ovome sudu prijedlog za provedbu jednostavnog postupka stečaja nad imovinom potrošača Drage Kneževića iz Osijeka, Dinka Šimunovića 34 D, OIB: 11976991418. Uz prijedlog je dostavila i podatke iz Očevidnika redoslijeda osnova za plaćanje.

2. Odredbom čl. 79.a st. 2. Zakona o stečaju potrošača (''Narodne novine'', broj 100/15 i 67/18 - u nastavku teksta ZSP) propisano je da se jednostavni postupak stečaja potrošača može provesti nad imovinom potrošača ako u Očevidniku redoslijeda osnova za plaćanje koji vodi Financijska agencija na dan otvaranja jednostavnog postupka stečaja potrošača ima jednu ili više evidentiranih neizvršenih osnova za plaćanje radi prisilnog ostvarenja tražbina u iznosu do 20.000,00 kn po osnovi glavnice i ako je razdoblje u kojem je potrošač imao jednu ili više evidentiranih neizvršenih osnova za plaćanje neprekinuto trajalo duže od tri godine.

3. Sukladno navedenom, sud je 7. prosinca 2023. pribavio podatke od Financijske agencije iz Očevidnika redoslijeda osnova za plaćanje i podatke o imovini potrošača, slijedom čega ukupni iznos nenaplaćene glavnice je 0,00 kuna, 0 dana neprekinute blokade.

4. Odredbom čl. 79.e st. 1. ZSP-a propisano je da će sud rješenjem odbiti prijedlog za otvaranje jednostavnog postupka stečaja potrošača ako nisu ispunjeni uvjeti iz čl. 79. a st. 2. ZSP-a za otvaranje jednostavnog postupka stečaja potrošača.

5. Sukladno navedenom, obzirom da potrošač nema evidentirane neizvršene osnove za plaćanje s osnova glavnice, a zbog čega nije u razdoblju blokade kod Financijske agencije, to nisu ispunjeni uvjeti za otvaranje jednostavnog postupka stečaja potrošača temeljem čl. 79.a st. 2 ZSP-a, te je temeljem čl. 79.e st. 1. ZSP-a, odbijen je prijedlog Fine za otvaranje jednostavnog postupka stečaja nad imovinom potrošača odlučeno u izreci rješenja.

Osijek, 7. prosinca 2023. 

									Viša sudska savjetnica
									        Renata Ivančić







Uputa o pravnom lijeku:
Protiv ovog rješenja dozvoljena je žalba u roku od 15 dana računajući od proteka osmoga dana od dana objave rješenja na mrežnoj stranici e-oglasna ploča sudova. Žalba se podnosi ovom sudu u tri primjerka, a o žalbi odlučuje nadležni Županijski sud.

DOSTAVITI:

1. Potrošaču eOPS-a
2. FINA eOPS-a
3. Svim vjerovnicima potrošača putem eOPS-a

